Na podlagi prve alineje prvega odstavka 17. člena Sklepa o ustanovitvi javnega zavoda Pokrajinski arhiv v Novi Gorici (Uradni list RS, št. [67/03](http://www.uradni-list.si/1/objava.jsp?sop=2003-01-3237), [30/06](http://www.uradni-list.si/1/objava.jsp?sop=2006-01-1229) – ZVDAGA, [2/15](http://www.uradni-list.si/1/objava.jsp?sop=2015-01-0054) in [68/1](http://www.uradni-list.si/1/objava.jsp?sop=2017-01-3262)7; v nadaljevanju: Sklep o ustanovitvi) Ministrstvo za kulturo Republike Slovenije objavlja

**JAVNI POZIV MINISTRSTVA ZA KULTURO ZA SODELOVANJE V SVETU**

 j**avnega zavoda Pokrajinski arhiv v Novi Gorici**

**Rok za oddajo prijav je 6. 9. 2024.**

Uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

1. Na podlagi prve alineje prvega odstavka 17. člena Sklepa o ustanovitvi predlaga ministrica za kulturo Republike Slovenije v imenovanje Vladi Republike Slovenije enega (1) predstavnika ustanovitelja v svet javnega zavoda Pokrajinski arhiv v Novi Gorici (v nadaljevanju: javni zavod) izmed strokovnjakov s področja dela javnega zavoda, financ ali pravnih zadev. Ministrstvo za kulturo (v nadaljevanju: ministrstvo) je na svojih spletnih straneh dne 24. 7. 2024 objavilo javni poziv za sodelovanje v svetu zavoda, vendar do postavljenega roka za prijavo, dne 9. 8. 2024 ni prispela nobena prijava. S ciljem pridobitve ustreznega strokovnjaka s področja dela javnega zavoda, financ ali pravnih zadev ministrstvo ponovno poziva k prijavi za sodelovanje v svetu zavoda.

2. Za člana sveta javnega zavoda kot predstavnika ustanovitelja je lahko v imenovanje Vladi Republike Slovenije predlagan kandidat, ki izpolnjuje naslednje pogoje:

* ima najmanj izobrazbo, pridobljeno po študijskem programu druge stopnje, oziroma izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij;
* pozna osnovne dejavnosti, finančni ali pravni okvir delovanja javnega zavoda;
* ni funkcionar v izvršilni veji oblasti oziroma funkcionar, katerega opravljanje funkcije ni združljivo s članstvom v svetu javnega zavoda;
* je član največ enega organa nadzora oziroma sveta javnega zavoda;
* ni v poslovnem razmerju z javnim zavodom (dobavitelj blaga ali storitev za javni zavod za katerega kandidira, vključujoč svetovalne in revizorske storitve);
* v primeru izbora poda soglasje k imenovanju;
* dovoljuje obdelavo in uporabo osebnih podatkov, vendar izključno z namenom in v zvezi s postopkom imenovanja za predstavnika ustanovitelja v organu javnega zavoda, za katerega kandidira.

3. Član sveta javnega zavoda bo imenovan za obdobje štirih (4) let.

4. Kandidati morajo posredovati prijavo z naslednjimi prilogami v predpisani obliki:

* življenjepis v predpisani obliki EUROPASS (EUROPASS življenjepis je priloga 1 tega javnega poziva);
* izjavo 1 in izjavo 2 (izključno z namenom in v zvezi s postopkom imenovanja; izjavi sta priloga tega javnega poziva);
* predstavitveno pismo:
	+ - * interes, zaradi katerega se kandidat vključuje v postopek,
			* sposobnosti (organizacijske, komunikacijske, poslovodske sposobnosti za delo v svetu javnega zavoda).

5. Pri izbiri kandidatov se bodo poleg zgoraj navedenih pogojev upoštevala tudi naslednja merila:

* poznavanje področja delovanja javnih zavodov na področju kulture;
* delovne izkušnje s področja strokovnega dela javnega zavoda, financ ali prava;
* znanja s področja vodenja in upravljanja;
* delovne izkušnje;
* ugled v strokovni in širši javnosti;
* strokovna in družbena aktivnost.

Od kandidata se pričakuje tudi:

* splošna razgledanost in druga uporabna znanja;
* komunikacijske sposobnosti;
* sposobnost dela v skupini.

Kandidati pošljejo prijavo v zaprti ovojnici z oznako: **Ne odpiraj** »**Javni poziv za sodelovanje v svetu javnega zavoda »Pokrajinski arhiv v Novi Gorici«** na naslov: Ministrstvo za kulturo, Maistrova 10, 1000 Ljubljana, do vključno 6. 9. 2024.

Za pisno obliko prijave se šteje tudi elektronska oblika, poslana na elektronski naslov: **gp.mk@gov.si**, pri čemer veljavnost prijave ni pogojena z elektronskim podpisom.

Kontaktni osebi za dodatna pojasnila:

Špela Spanžel, generalna direktorica Direktorata za kulturno dediščino, elektronski naslov: spela.spanzel@gov.si, telefon: 01 400 79 26 in

mag. Nina Zupančič Pušavec, vodja Sektorja za muzeje, arhive in knjižnice, elektronski naslov: nina.zupancic@gov.si, telefon: 01 400 79 77.

Kandidat bo obveščen le v primeru imenovanja. V postopku tega javnega poziva ni možnosti vlaganja pravnih sredstev.

 dr. Asta Vrečko

 ministrica